ddrg/super_eurlex huggingface dataset:
(5)

Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli artiklite 1 ja 2 kohaselt ei osale Taani käesoleva otsuse vastuvõtmisel, mistõttu see ei ole tema suhtes siduv ega kohaldatav. Arvestades, et käesolev otsus põhineb Schengeni acquis’l, otsustab Taani kõnealuse protokolli artikli 4 kohaselt kuue kuu jooksul pärast seda, kui nõukogu on teinud otsuse käesoleva otsuse kohta, kas ta rakendab seda oma siseriiklikus õiguses.
(2)

Kogemused on näidanud, et lepinguliste töötajate töövõtulepinguid oleks kohane pikendada tähtajatute lepingutena, kui teenistuse huvid seda õigustavad, eelkõige ameti ülesannete kestuse ja/või spetsiifilisuse tõttu, sest pikendades nimetatud lepinguid tähtajatute lepingutena on ametil võimalik hoida alles kogenud töötajad, kes on suutelised tagama ülesannete järjepideva ja tõhusa täitmise.
(12)

Teatavad liikmesriigid ei ole esitanud piisavalt alasid, et täita direktiivis 92/43/EMÜ esitatud nõuded teatavate elupaigatüüpide ja liikide kohta. Seepärast ei saa järeldada, et Natura 2000 võrgustik on nende liikide ja elupaigatüüpide suhtes lõplik. Arvestades, et teabe laekumisel ning liikmesriikidega kokkuleppele jõudmisel on tekkinud viivitus, tuleb vastu võtta alade kolmas ajakohastatud loetelu, mis tuleb läbi vaadata vastavalt direktiivi 92/43/EMÜ artiklile 4.
(1)

Euroopa Liidu toimimise lepingu artikli 300 lõikes 3 nähakse ette, et Regioonide Komitee liikmed ja asendusliikmed on piirkondlike ja kohalike organite esindajad, „kellel on piirkondlike või kohalike organite valimistel saadud mandaat või kes kannavad poliitilist vastutust valitud kogu ees”.
(3)

Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli artiklite 1 ja 2 kohaselt ei osalenud Taani otsuse nr 574/2007/EÜ vastuvõtmisel, mistõttu see ei ole tema suhtes siduv ega kohaldatav. Võttes siiski arvesse, et otsus nr 574/2007/EÜ arendab edasi Schengeni acquis’d Euroopa Liidu toimimise lepingu kolmanda osa V jaotise alusel, teatas Taani 19. juuni 2007. aasta kirjaga ja kooskõlas nimetatud protokolli artikliga 4 otsuse nr 574/2007/EÜ ülevõtmisest oma riigi õigusesse. Seepärast on käesolev otsus rahvusvahelise õiguse kohaselt Taani suhtes siduv.
(20)

Andmesubjektil peaks olema õigus astuda samme ning kui see on asjakohane, siis saada hüvitist andmeeksportijalt, kes on edastatud isikuandmete vastutav andmetöötleja. Erandkorras peaks andmesubjektil olema õigus võtta meetmeid ning kui see on asjakohane, siis saada hüvitist andmeimportijalt juhul, mis tuleneb 3. tingimuse lõikes 2 märgitud andmeimportija või temale alluva alamtöötleja mis tahes kohustuste rikkumisest, kui andmeeksportija on teadaolevalt kadunud või on oma seadusejärgse tegevuse lõpetanud või on maksejõuetuks muutunud. Erandkorras peaks andmesubjektil olema õigus võtta meetmeid ning kui see on asjakohane, siis saada hüvitist alamtöötlejalt ka neil juhtudel, kui nii andmeeksportija kui ka andmeimportija on teadaolevalt kadunud või on oma seadusejärgse tegevuse lõpetanud või on maksejõuetuks muutunud. Alamtöötleja kui kolmanda isiku vastutus peaks olema piiratud tema lepingus sätestatud töötlustoimingutega.
(3)

Kuna määrusega (EÜ) nr 1177/2009 muudetud künnised on kohaldatavad alates 1. jaanuarist 2010, tuleb käesolevat otsust kohaldada ka alates 1. jaanuarist 2010. Seepärast on vaja sätestada, et käesolev otsus jõustub järgmisel päeval pärast selle avaldamist Euroopa Liidu Teatajas.
(2)

Sellega tehtud erandi alla kuulus Madalmaades ligikaudu 25 000 põllumajandusettevõtet ja 900 000 hektarit maad ning seda kohaldati 1. jaanuarist 2006 kuni 31. detsembrini 2009. Erandi tegemise põhjused olid järgmised: a) Madalmaade õigusaktid, millega rakendatakse direktiivi 91/676/EMÜ, sisaldavad nii lämmastiku kui ka fosfaadi kasutamisnorme ning fosfaatide kasutamisnormide eesmärgiks on jõuda 2015. aastaks fosfaatväetiste tasakaalustatud kasutamiseni; b) Madalmaad on käsitlenud sõnnikust ja mineraalväetisest tulenevate toitainete ülekülluse teemat mitmete poliitiliste vahendite abil ning aastatel 1992–2002 vähenes veiste, sigade ning lammaste ja kitsede arvukus vastavalt 17 %, 14 % ja 21 %. Aastatel 1985–2002 vähenes lämmastiku osa sõnnikus 29 % ning fosfori osa 34 %. Aastatel 1992–2002 vähenes lämmastiku liigne osa 25 % ning fosfori liigne osa 37 %; c) kättesaadavad vee kvaliteedi näitajad viitasid põhjavee nitraadisisalduse ning pinnavee toitainesisalduse (k.a fosfor) vähenemisele; d) Madalmaade teatises esitatud teaduslikest ja tehnilistest materjalidest oli näha, et pakutud kogus 250 kg loomasõnnikupõhist lämmastikku hektari kohta aastas põllumajandusettevõtetes, kus on üle 70 % rohumaad, on võrreldav vee lämmastikutasemega 11,3 mg/l N (vastab 50 mg/l NO3) ükskõik millise pinnasetüübi puhul ning fosfori nullilähedase liigse osaga optimaalse haldamise tingimustel; e) esitatud teaduslikest ja tehnilistest materjalidest oli näha, et pakutud kogus 250 kg loomasõnnikupõhist lämmastikku hektari kohta aastas põllumajandusettevõtetes, kus on üle 70 % rohumaad, oli põhjendatud objektiivsete kriteeriumide abil, nagu näiteks pikad kasvuperioodid ja suure lämmastikuvajadusega põllukultuurid.
(3)

Komisjoni otsusega 2009/719/EÜ (2) on selle otsuse lisas loetletud liikmesriikidel lubatud oma iga-aastased seireprogrammid läbi vaadata. Kõnealuse otsusega on ka ette nähtud, et liikmesriikide programme tuleb kohaldada vähemalt kõikide üle 48 kuu vanuste teatavatesse alampopulatsioonidesse kuuluvate veiste suhtes.
(2)

Direktiivi 91/496/EMÜ artikli 9 lõikega 1 on ette nähtud, et liikmesriigid peavad teatavatel tingimusel lubama loomade transiiti ühest kolmandast riigist teise kolmandasse riiki või samasse kolmandasse riiki. Eelkõige kõnealuse artikli punktiga c on ette nähtud, et kui artiklis 4 osutatud kontrollimisel leitakse, et kõnealused loomad vastavad direktiivi 91/496/EMÜ nõuetele või nõukogu direktiivi 90/425/EMÜ (3) A lisas osutatud direktiivide kohaldamisalasse kuuluvate loomade korral, et need vastavad tervishoiugarantiidele, mis on nende nõuetega vähemalt samaväärne.
2.

Artikkel 2 asendatakse järgmisega: „Artikkel 2 1. Artiklit 1 ei kohaldata: a) relvade ja nendega seotud materjalide ning tehnilise väljaõppe ja abi suhtes, mis on ette nähtud üksnes ÜRO Libeeria-missiooni (UNMIL) toetuseks või sellele kasutamiseks; b) kaitseriietuse, sealhulgas kuulivestide ja sõdurikiivrite suhtes, mida ajutiselt ekspordivad Libeeriasse ÜRO töötajad, meedia esindajad ning humanitaar- ja arenguabitöötajad ning nendega seotud personal üksnes isiklikuks kasutamiseks; c) muu mittesurmava sõjavarustuse suhtes, mis on ette nähtud üksnes humanitaar- või kaitseotstarbeliseks kasutamiseks, ning sellega seotud tehnilise abi või väljaõppe suhtes, millest on eelnevalt teavitatud ÜRO Julgeolekunõukogu resolutsiooni 1521 (2003) punkti 21 alusel loodud komiteed (edaspidi „sanktsioonide komitee”); 2. Lõike 1 punktide a ja c kohane relvade ja nendega seotud materjalide tarnimine, müük ja üleandmine ning teenuste osutamine võib toimuda üksnes liikmesriikide pädevate asutuste poolt antud loa alusel. Liikmesriigid hindavad lõike 1 punktides a ja c käsitletud tarneid üksikjuhtude kaupa, võttes täiel määral arvesse kriteeriume, mis on sätestatud nõukogu ühises seisukohas 2008/944/ÜVJP, millega määratletakse sõjatehnoloogia ja -varustuse ekspordi kontrolli reguleerivad ühiseeskirjad (2). Liikmesriigid nõuavad piisavaid kaitsemeetmeid käesoleva lõike kohaselt antud volituste kuritarvitamise vastu ja võtavad vajaduse korral meetmeid tarnitud relvade ja nendega seotud materjalide tagasitoomiseks. 3. Liikmesriigid teavitavad sanktsioonide komiteed eelnevalt igast relvade ja nendega seotud materjalide saadetisest Libeeria valitsusele või sõjalise tegevusega seotud abi, nõustamise või väljaõppe andmisest Libeeria valitsusele, välja arvatud lõike 1 punktides a ja b osutatud tegevus.
3)

Artikkel 4 asendatakse järgmisega: „Artikkel 4 Volituste täitmine 1. ELi eriesindaja vastutab volituste täitmise eest, tegutsedes kõrge esindaja alluvuses. 2. Poliitika- ja julgeolekukomiteel on ELi eriesindajaga eelissidemed ning ta on eriesindaja peamine kontaktorgan nõukogus. Poliitika- ja julgeolekukomitee annab ELi eriesindajale tema volituste raames strateegilisi juhtnööre ja poliitilisi suuniseid, ilma et see piiraks kõrge esindaja volitusi.”
(2)

Direktiivi 2000/53/EÜ II lisas on loetletud sõidukite materjalid ja osad, mille puhul on tehtud erand kõnealuse direktiivi artikli 4 lõike 2 punktis a sätestatud keelust. Enne kõnealuse erandi kehtivusaja lõppu turule lastud sõidukid võivad sisaldada pliid, elavhõbedat, kaadmiumi või kuuevalentset kroomi materjalides ja osades, mis on loetletud direktiivi 2000/53/EÜ II lisas. Komisjoni 1. augusti 2008. aasta otsuses 2008/689/EÜ, millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa, (2) on sätestatud, et elektroonikaplaatides ja muudes elektriseadmetes, välja arvatud klaasil, sisalduva joodise suhtes, mida on kirjeldatud punkti 8 alapunktis a, ning klaasil paiknevates elektrirakendustes sisalduva joodise suhtes, mida on kirjeldatud punkti 8 alapunktis b, kohaldatavad erandid vaadatakse läbi 2009. aastal.
ET Euroopa Liidu Teataja L 47/16

NÕUKOGU OTSUS,

16. veebruar 2010,

millega muudetakse otsust 1999/70/EÜ riikide keskpankade välisaudiitorite kohta Central Bank and Financial Services Authority of Ireland’i välisaudiitorite osas

(2010/114/EL)

EUROOPA LIIDU NÕUKOGU,

võttes arvesse Euroopa Liidu lepingule ja Euroopa Liidu toimimise lepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,

võttes arvesse Euroopa Keskpanga 14. detsembri 2009. aasta soovitust EKP/2009/26 Euroopa Liidu Nõukogule Central Bank and Financial Services Authority of Ireland’i välisaudiitorite kohta (1)

ning arvestades järgmist:

(1) Euroopa Keskpanga (EKP) ja eurosüsteemi riikide keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks Euroopa Liidu Nõukogu.

(2) Central Bank and Financial Services Authority of Ireland'i praeguste välisaudiitorite volitused lõppevad pärast 2008. majandusaasta auditeerimist. Seetõttu tuleb välisaudiitorid ametisse määrata alates 2009. majandusaastast.

(3) Central Bank and Financial Services Authority of Ireland on majandusaastateks 2009–2011 valinud oma välisaudiitoriks Deloitte & Touche'i.

(4) EKP nõukogu soovitas Central Bank and Financial Services Authority of Ireland'i välisaudiitoriteks majandusaastateks 2009–2011 määrata Deloitte & Touche.

(5) On asjakohane järgida EKP nõukogu soovitust ning muuta otsust 1999/70/EÜ (2) sellele vastavalt,

ON VASTU VÕTNUD KÄESOLEVA OTSUSE:

Artikkel 1

Otsuse 1999/70/EÜ artikli 1 lõige 5 asendatakse järgmisega:

„5. Deloitte & Touche kinnitatakse käesolevaga Central Bank and Financial Services Authority of Ireland'i välisaudiitoriteks majandusaastateks 2009–2011.”

Artikkel 2

Käesolevast otsusest teatatakse EKP-le.

Artikkel 3

Käesolev otsus avaldatakse Euroopa Liidu Teatajas.

Brüssel, 16. veebruar 2010 Nõukogu nimel eesistuja E. SALGADO

(1) ELT C 308, 18.12.2009, lk 1.

(2) EÜT L 22, 29.1.1999, lk 69.
(8)

Komisjon on kõnealused kaitsemeetmed nüüd koostöös Rumeeniaga läbi vaadanud ja on veendunud, et nimetatud liikmesriigi pädeva ametiasutuse kehtestatud A- ja B-piirkonna piirid on puhangu tegelikust asukohast piisaval kaugusel.
(2)

2003. aasta jaanuaris said Madalmaad direktiivi 91/414/EMÜ artikli 6 lõike 2 kohase taotluse äriühingult Enhold B.V. toimeaine hõbetiosulfaat kandmiseks direktiivi 91/414/EMÜ I lisasse. Komisjoni otsusega 2003/850/EÜ (3) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
(6)

Võttes aluseks Maailma Terviseorganisatsiooni avaldatud aruande, milles nimetatakse kanamütsiini ja neomütsiini kui äärmiselt olulisi antibakteriaalseid aineid inimmeditsiinis ja muu kui inimmeditsiini riskijuhtimise strateegiates, esitas Euroopa Ravimiamet 26. veebruaril 2007 teatise, milles rõhutatakse mõlema antibiootikumi tähtsust inim- ja veterinaarmeditsiinis. Võttes arvesse seda teatist, märkis Euroopa Toiduohutusamet 13. aprillil 2007, et nptII geeni olemasolu geneetiliselt muundatud taimedel ei kahjusta nende antibiootikumide ravitoimet, sest on äärmiselt ebatõenäoline, et geen kanduks taimedelt üle bakteritele ja avalduks seejärel, ning kuna kõnealune antibiootikumiresistentne geen on keskkonnas bakteritel juba levinud. Seega kinnitas EFSA oma varasemat hinnangut, et antibiootikumiresistentsuse markergeeni nptII kasutamine geneetiliselt muundatud organismides ning nendest saadud, toiduks ja söödaks ette nähtud toodetes on ohutu.
(6)

Võttes aluseks Maailma Terviseorganisatsiooni avaldatud aruande, milles nimetatakse kanamütsiini ja neomütsiini kui äärmiselt olulisi antibakteriaalseid aineid inimmeditsiinis ja muu kui inimmeditsiini riskijuhtimise strateegiates, esitas Euroopa Ravimiamet 26. veebruaril 2007 teatise, milles rõhutatakse mõlema antibiootikumi tähtsust inim- ja veterinaarmeditsiinis. Võttes arvesse seda teatist, märkis Euroopa Toiduohutusamet 13. aprillil 2007, et nptII geeni olemasolu geneetiliselt muundatud taimedel ei kahjusta nende antibiootikumide ravitoimet, sest on äärmiselt ebatõenäoline, et geen kanduks taimedelt üle bakteritele ja avalduks seejärel, ning kuna kõnealune antibiootikumiresistentne geen on keskkonnas bakteritel juba levinud. Seega kinnitas EFSA oma varasemat hinnangut, et antibiootikumiresistentsuse markergeeni nptII kasutamine geneetiliselt muundatud organismides ning nendest saadud, toiduks ja söödaks ettenähtud toodetes on ohutu.
(3)

ÜRO Julgeolekunõukogu võttis 23. detsembril 2009 vastu resolutsiooni 1907 (2009), milles kutsutakse kõiki riike üles kontrollima kooskõlas oma siseriiklike asutuste ja õigusnormidega ning vastavalt rahvusvahelisele õigusele oma territooriumil, sealhulgas oma sadamates ja lennujaamades kõiki Somaaliasse suunduvaid ja sealt saabuvaid veoseid, kui asjaomasel riigil on teavet, mis annab põhjendatud aluse arvata, et asjaomane veos sisaldab esemeid, mille tarnimine, müük, üleandmine või eksport on keelatud üldise ja täieliku Somaalia relvaembargo alusel, mis kehtestati ÜRO Julgeolekunõukogu resolutsiooni 733 (1992) punkti 5 kohaselt ning mida on hilisemate resolutsioonidega täpsustatud ja muudetud.
(2)

Austraalia esitas üksikasjaliku tehnilise teabe, mis põhineb haiguste ohjamise ja tauditõrje programmidel ning mitmeaastastel ametlikel uuringutel ja millest nähtub, et bakterite Xanthomonas campestris tekitatud haiguspuhangud Queenslandis suudeti edukalt likvideerida ning et Põhjaterritoorium ja Lääne-Austraalia on vabad bakterist Xanthomonas campestris. Seega tuleks kõik tsitruselisi kasvatavad piirkonnad Mandri-Austraalias tunnistada nimetatud kahjurist vabaks.
(1)

Prantsusmaa sai 2003. aasta juunis äriühingult Société occitane de fabrications et de technologies taotluse toimeaine FEN 560 kandmiseks direktiivi 91/414/EMÜ I lisasse vastavalt direktiivi 91/414/EMÜ artikli 6 lõikele 2. Komisjoni otsusega 2004/131/EÜ (2) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas andmete ja teabe suhtes esitatud nõuetele.
(2)

Et luua võimalusi töötutele uueks alguseks ja Euroopa kõige ebasoodsamas olukorras olevatele rühmadele, sealhulgas naistele ja noortele, ettevõtluse alustamiseks, on komisjon teinud ettepaneku luua ühises algatuses rahvusvaheliste finantsasutustega, eelkõige Euroopa Investeerimispanga grupiga, uus Euroopa tööhõive elavdamise ja sotsiaalse kaasamise mikrokrediidirahastu, et arendada mikroettevõtteid ja sotsiaalset ettevõtlust.
(1)

Direktiividega 66/402/EMÜ ja 2002/57/EÜ on sätestatud teatavad teraviljaseemne ning õli- ja kiutaimede seemnete turustamist käsitlevad sätted. Kõnealuste direktiividega on ka ette nähtud, et teatud tingimustel võib liikmesriigid osaliselt või täielikult vabastada kohustusest kohaldada nende direktiivide sätteid teatavate liikide suhtes.
(4)

Bulgaaria on oma taotlust pikendada üleminekuperioodiks tehtud erandi kehtivusaega piisavalt põhjendanud. Bulgaaria on komisjonile teatanud, et riik on 2009. aastal võtnud mitterahalisi ettevalmistavaid meetmeid, et määrata sagedusala 2 500-2 690 MHz asemel julgeolekuteenistusele kasutamiseks uued sagedused, ning et uue julgeolekueesmärkidel kasutusele võetava mobiilraadiosidesüsteemi käivitamiseks vajalikud rahalised vahendid tehakse kättesaadavaks 2010. aastal.
2)

II lisasse lisatakse pärast kannet „Foeniculum vulgare Miller subsp. vulgare var. dulce (Miller) Thellung (Magus apteegitill, vili)” järgmine kanne: „KANNE ÜHENDUSE LOETELLU MENTHA x PIPERITA L., AETHEROLEUM Taime teaduslik nimetus Mentha x piperita L. Botaaniline sugukond Lamiaceae (Labiatae) Taimsed valmistised Piparmündiõli: õitsva taime ürdist aurudestillatsiooni teel saadud eeterlik õli Euroopa farmakopöa monograafia viide Piparmündiõli – Menthae piperitae aetheroleum (01/2008:0405) Näidustus(ed) Taimset ravimit kasutatakse traditsiooniliselt järgmiseks: 1) köha ja külmetushaiguste sümptomite leevendamine; 2) lokaalse lihasvalu sümptomaatiline leevendamine; 3) terve naha lokaalse ärrituse (sügeluse) sümptomaatiline leevendamine. Ravim on traditsiooniline taimne ravim, mis on ette nähtud kasutamiseks ainult pikaajalistel kogemustel põhinevate näidustuste korral. Traditsiooni liik Euroopa Ettenähtud tugevus Näidustused 1, 2 ja 3 Ühekordne annus 4–10aastased lapsed Pooltahked valmistised: 2–10 % Etanooli vesilahuses valmistised: 2–4 % 10–12aastased lapsed, 12–16aastased noorukid Pooltahked valmistised: 5–15 % Etanooli vesilahuses valmistised: 3–6 % Üle 16aastased noorukid, täiskasvanud Pooltahked valmistised ja õlid: 5–20 % Etanooli vesilahuses valmistised: 5–10 % Ninasalvid: 1–5 % eeterlikku õli Ettenähtud annustamisviis Kuni kolm korda päevas Alla 2 aasta vanustel lastel on kasutamine vastunäidustatud (vt lõik „Vastunäidustused”) 2–4 aasta vanustel lastel ei soovitata kasutada (vt lõik „Hoiatused ja ettevaatusabinõud kasutamisel”). Manustamisviis Nahale ja naha kaudu. Kasutamise kestus ja selle piirangud Näidustus 1 Mitte kasutada kauem kui 2 nädalat. Näidustused 2 ja 3 Ravimit ei soovitata pidevalt kasutada üle 3 kuu. Kui sümptomid ravimi kasutamisel püsivad, tuleb pöörduda arsti või pädeva tervishoiutöötaja poole. Muu ohutuks kasutamiseks vajalik teave Vastunäidustused Alla 2 aasta vanused lapsed, sest mentool võib kutsuda esile apnoed ja neeluspasme. Lapsed, kellel on esinenud ägedaid haigushooge (palavikuga või ilma) Ülitundlikkus piparmündiõli või mentooli suhtes. Hoiatused ja ettevaatusabinõud kasutamisel Pärast piparmündiõli nahale kandmist võib pesemata käte kontakt silmadega põhjustada ärritust. Piparmündiõli ei tohi kanda katkisele või ärritunud nahale. Ebapiisavate andmete tõttu ei soovitata kasutada 2–4 aasta vanustel lastel. Koostoimed teiste ravimitega ja muud koostoimed Ei ole teatatud. Rasedus ja imetamine Ebapiisavate andmete tõttu ei ole ravimit soovitatav kasutada raseduse ega imetamise ajal. Toime reaktsioonikiirusele Ravimi toime kohta autojuhtimisele ja masinate käsitsemise võimele ei ole uuringuid tehtud. Kõrvalnähud On esinenud ülitundlikke reaktsioone, nt nahalöövet, kontaktset dermatiiti ja silmaärritust. Nimetatud reaktsioonid on enamikul juhtudel kerged ja lühiajalised. Esinemissagedus ei ole teada. Pärast nahale või ninna kandmist on võimalik naha ja nina limaskestade ärritus. Esinemissagedus ei ole teada. Muude, eespool nimetamata kõrvalnähtude tekkimisel tuleb nõu pidada arsti või pädeva tervishoiutöötajaga. Üleannustamine Üleannustamisest ei ole teatatud.”
Changsha Jinlong Foundry Industry Co., Ltd, 260, Jinchang Road, JinJing Town, Changsha, Hunan

Tootnud ja müünud GB Metal Products Co., Ltd, Zhuanlu Town, Dingzhou, Hebei või tootnud GB Metal Products Co., Ltd, Zhuanlu Town, Dingzhou, Hebei ja müünud seotud äriühing GB International Trading Shanghai Co Ltd, B301-310 Yinhai Building., 250 Cao Xi Road., Shanghai

Guiyang Bada Foundry Co., Ltd, Mengguan Huaxi Guiyang, Guizhou

Tootnud ja müünud Hebei Shunda Foundry Co., Ltd, Qufu Road, Quyang, 073100, PRC või tootnud Hebei Shunda Foundry Co., Ltd, Qufu Road, Quyang, 073100, PRC ja müünud seotud äriühing Success Cast Tech-Ltd, 603A Huimei Business Centre 83 Guangzhou Dadao(s), Guangzhou 510300

Hong Guang Handan Cast Foundry Co., Ltd, Nankai District, Xiao Zhai Town, Handou City, Jize County, Hebei

Qingdao Qitao Casting Co., Ltd, Nan Wang Jia Zhuang Village, Da Xin Town, Jimo City, Qingdao, Shandong Province, 266200

Shandong Huijin Stock Co., Ltd, North of Kouzhen Town, Laiwu City, Shandong Province, 271114

Shahe City Fangyuan Casting Co., Ltd, West of Nango Village, Shiliting Town, Shahe City, Hebei Province

Shanxi Yuansheng Casting and Forging Industrial Co. Ltd, No 8 DiZangAn, Taiyuan, Shanxi, 030002

Tianjin Fu Xing Da Casting Co., Ltd, West of Nan Yang Cun Village, Jin Nan District, 300350, Tianjin

Weifang Jianhua Casting Co., Ltd, Kai Yuan Jie Dao Office, Hanting District, Weifang City, Shandong Province

Zibo Dehua Machinery Co., Ltd, North of Lanyan Street, Zibo High-tech Developing Zone

HanDan County Yan Yuan Smelting and Casting Co., Ltd, South of Hu Cun Village, Hu Cun Town, Han Dan County, Hebei, 056105
(3)

Komisjon on saanud India pädevatelt asutustelt taotluse kolme Indias asuva kiiritusrajatise kinnitamiseks. Komisjoni eksperdid kontrollisid kiiritusrajatisi, et teha kindlaks, kas need vastavad direktiivi 1999/2/EÜ nõuetele, ning eelkõige, kas ametlik järelevalve tagab nende vastavuse selle direktiivi artikli 7 nõuetele.
(4)

Kogu Iirimaa territoorium, välja arvatud Cape Cleari saar, kuulub praegu otsuse 2009/177/EÜ I lisa C osa loetelusse, kuna see on tunnistatud taudivabaks viirusliku hemorraagilise septitseemia (VHS) suhtes. Iirimaa on komisjonile teatanud Cape Cleari saarele taudivaba staatuse kinnituse andmisest kõnealuse taudi suhtes. Kõnealune kinnitus lisati toiduahela ja loomatervishoiu alalise komitee 12. jaanuari 2010. aasta koosoleku päevakavasse. Kõnealune kinnitus on kooskõlas direktiivis 2006/88/EÜ ja otsuses 2009/177/EÜ sätestatud taudivaba staatuse kinnituse nõuetega. Seega tuleks kogu Iirimaa territoorium tunnistada taudivabaks viirusliku hemorraagilise septitseemia suhtes. Otsuse 2009/177/EÜ I lisa C osa tuleks vastavalt muuta.
(4)

Arvamuses on märgitud, et arvestades asjaomaste vagunite konstruktsiooni piiranguid, mille põhjuseks on veetava kauba erilaad, ei ole kõnealuste vagunite suhtes võimalik kohaldada kaubavagunite KTK nende kuue osa sätteid, mis käsitlevad veoseadmeid, tõstmist, seadmete kinnitamist, kinemaatilist gabariiti, veeremi dünaamilist käitumist ja seisupidurit (vastavalt osad 4.2.2.1.2.2, 4.2.2.3.2.4, 4.2.2.3.2.5, 4.2.3.1, 4.2.3.4 ja 4.2.4.1.2.8). Seoses müra KTKga tuleb kõnealuste vagunite puhul kasutada koos liitpiduriklotsidega ka valjemaid valumalmist klotse, et saavutada nõutud pidurdustõhusus. Seetõttu ei ole kuni vaiksema tehnoloogia kasutuselevõtuni võimalik järgida möödasõidumüra piirmäärasid (KTK osa 4.2.1.1).
(3)

Eeldatavasti on pärast uute määruste jõustumise kuupäeva ikka veel menetluses suur hulk nõudeid, mille puhul hüvitise saamise õigus on tekkinud enne seda kuupäeva määruse (EMÜ) nr 1408/71 alusel, ning nende nõuete suhtes tehakse ettepanek, et teabevahetus põhineks üldjuhul nõukogu määruses (EMÜ) nr 1408/71 (3) ja nõukogu määruses (EMÜ) nr 574/72 (4) sisalduval korral, sealhulgas E-vormide kasutamisel.
4.

Kui ravi anti määruse (EÜ) nr 883/2004 artikli 19 lõike 1 või artikli 27 lõike 1 kohaselt pärast 30. aprilli 2010 Euroopa ravikindlustuskaardi alusel, mis on välja antud enne 1. maid 2010, ei või sellise ravi kulude hüvitamise nõuet tagasi lükata põhjendusega, et vastutus isiku tervishoiukulude kandmise eest on määruse (EÜ) nr 883/2004 sätete alusel muutunud. Asutus, mis on kohustatud tagasi maksma Euroopa ravikindluskaardi alusel antud hüvitiste kulud, võib nõuda asutuselt, kus isik oli hüvitiste andmise ajal seaduslikult registreeritud, nende hüvitiste kulu tagasimaksmist esimesena nimetatud asutusele või juhul, kui isikul ei olnud Euroopa ravikindlustuskaardi kasutamise õigust, lahendada küsimuse kokkuleppel asjaomase isikuga.